Source: http://www.hatter.hu/temak/41
Timestamp: 2013-05-20 14:31:38
Document Index: 14196178

Matched Legal Cases: ['bíróság ', 'bíróság\n', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Alkotmánybíróság | Háttér Társaság a Melegekért
Keresés a webhelyen: szervezetek\ Alkotmánybíróság
A strasbourgi emberi jogi bíróság és a német alkotmánybíróság is bővítette a meleg párok örökbefogadási jogait2013. február 19.Az azonos nemű párok örökbefogadási jogait erősítő határozatot hozott kedden az Emberi Jogok Európai Bíróság. A strasbourgi székhelyű testület jogsértőnek mondta ki azt, hogy Ausztriában az azonos nemű párok egyik tagja nem fogadhatja örökbe társának gyermekét, miközben a heteroszexuális, nem összeházasodott párok előtt nyitva áll ez a lehetőség. Elkaszálta az Ab a melegeket hátrányba hozó "családvédelmi" törvényt2012. december 17.Megsemmisítette a családvédelmi törvény egyes, az öröklési szabályokkal, valamint a család fogalmával összefüggő rendelkezéseit az Alkotmánybíróság nyilvánosan kihirdetett határozatával. A testület indoklása szerint a családjogi törvény túl szűkre szabta a család fogalmát, amikor azt egy férfi és egy nő házasságára, az egyenes ági rokoni kapcsolatra vagy családba befogadó gyámság alapjaira épülő kapcsolatrendszerként határozta meg.
Alkotmányosnak ismerte el a melegházasságot a spanyol alkotmánybíróság2012. november 6.Az alkotmánnyal összhangban állónak ismerte el a spanyol alkotmánybíróság, hogy a José Luis Rodríguez Zapatero szocialista miniszterelnök vezette spanyol kormány 2005-ben a világon az elsők között törvényben engedélyezte az azonos neműek házasságát, sőt a homoszexuális házaspárok általi örökbefogadást is. Hét évi halogatás után a testület kedden 8:3 arányban utasította el az időközben hatalomra került konzervatív Néppárt (PP) indítványát, amelyet az még annak idején, ellenzéki pártként nyújtott be a meleg párok házassági egyenjogúsítása ellen. A Spanyolországban 2005 óta létrejött melegházasságok számát 22 és 30 ezer közöttire becsülik, pontos adat nem áll rendelkezésre. A spanyol alkotmánybíróság előtt a melegházasságok ügye2012. július 4.Ismét a középpontba került Spanyolországban a melegházasságok ügye, a spanyol alkotmánybíróság ugyanis szerdán kezdte tárgyalni a melegházasságok alkotmányosságát vitató beadványokat. A jogegyenlőséget megvalósító intézkedést José Luís Rodríguez Zapatero baloldali kormánya vezette be hét éve a mediterrán országban. A tavaly novemberi választásokon kormányra került konzervatív Néppárt (PP) még ellenzéki pártként fordult alkotmánybírósághoz a 2005-ös törvény miatt, de akcióba lendült a spanyolországi római katolikus egyház is, amely szintén hevesen ellenezte a jogszabályt. Püspökei részt vettek a törvény elfogadása elleni, keresztény-konzervatív csoportok által szervezett tömegtüntetéseken.
Az Alkotmánybíróság felfüggesztette a "családvédelmi" törvény melegeket diszkrimináló paragrafusának hatályba lépését2012. június 30.
Az Alkotmánybíróság (Ab) felfüggesztette az úgynevezett családvédelmi törvény 8., öröklésre vonatkozó paragrafusának hatályba lépését azzal az indoklással, hogy az öröklés kérdésében a polgári törvénykönyv (Ptk.) és a július elsején hatályba lépő, a családok védelméről szóló törvény (Csvt.) között nincs összhang. A Ptk. öröklési rendje szerint a bejegyzett élettárs egyértelműen a házastárssal azonos szinten örököl, míg a Csvt. normaszövege "elsősorban" a rokonok és a házastárs öröklésére utal, és ezzel "súlyos bizonytalanságot okoz". A végleges döntés a 7. § (családfogalom) és a most felfüggesztett 8. § kapcsán később várható. A családvédelmi törvény vizsgálatát az alapvető jogok biztosa, Szabó Máté kezdeményezte, mivel az diszkriminatív az azonos nemű párokkal szemben. A kolumbiai alkotmánybíróság szerint meleg párok nyilvánosan is csókolózhatnak2012. június 1.A kolumbiai melegeknek papírjuk van arról, hogy nyilvánosan is kimutathatják egymás iránti gyengéd érzelmeiket; az ügyben az alsóbb fokú ítéleteket felülbírálva az Alkotmánybíróság hozott határozatot, miután két férfit kiparancsoltak egy bevásárlóközpontból, mert nyilvános helyen csókolóztak.
Kolumbiában első ízben engedélyeztek homoszexuális általi örökbefogadást2012. május 24.A kolumbiai igazságszolgáltatás első ízben engedélyezte gyermeknek egy homoszexuális személy általi örökbefogadást; a dél-amerikai ország alkotmánybírósága Chandler Burr amerikai újságíró évek óta tartó kálváriája ügyében mondta ki a végső szót szerdai határozatában.
Katolikus pap törvényes társának ismert el egy másik férfit a kolumbiai alkotmánybíróság2012. május 10.Özvegyi nyugdíjat ítélt meg a kolumbiai alkotmánybíróság egy férfinak, aki 28 éven át volt élettársa egy elhunyt katolikus papnak. A helyi Társadalombiztosítási Igazgatóság (ISS) azzal az ürüggyel tagadta meg a nyugdíj folyósítását, hogy szüzességi fogadalma miatt a megboldogult lelkipásztor nem élhetett párkapcsolatban.
50 éve nem büntetendő a felnőttek közötti homoszexualitás Magyarországon2011. december 12.Az Országgyűlés 1961. december 15-én, azaz 50 éve fogadta el a Magyar Népköztársaság Büntető Törvénykönyvéről szóló törvényt, amely – többek között – a felnőttek közötti, beleegyezésen alapuló homoszexuális kapcsolatok elleni korábbi büntető rendelkezéseket már nem tartalmazott.
A Háttér Társaság a Melegekért véleménye a bejegyzett élettársi kapcsolatról szóló törvény alkotmánybírósági megsemmisítése és az új törvényjavaslat kidolgozása kapcsán Megjelenés dátuma: 2009. január A bejegyzett élettársi kapcsolatról szóló első törvény alkotmánybírósági megszüntetése után az Igazságügyi és Rendészeri Minisztériumhoz fordultunk az alkotmánybírósági határozatnak megfelelő új bejegyzett élettársi kapcsolatról szóló törvény mihamarabbi elfogadása érdekében.